Обучение на 753-ма представители на секционни избирателни комисии (СИК) ще се проведе идния понеделник, 31 октомври
Публикувана на: 26 Октомври 2016 | 19:06
Обучение на 753-ма представители на секционни избирателни комисии (СИК) ще се проведе идния понеделник, 31 октомври. Разяснявани в залата на бившето кино „Медеа“, настоящ културен дом „Химик“, ще бъдат особеностите в работата на председателите, секретарите и членовете на общо разкритите на територията на общината 91 места за упражняване правото на глас.
Обучението ще се проведе двуразово. От 10 ч. ще преминат представителите на секционните комисии от 60-а до 91-а, а от 13 ч. - тези от 1-а до 59-а.
За допълнителна информация от Общината предоставят и телефон за обратна връзка - (0391) 68 209.